આ મામલે મળતી માહિતી પ્રમાણે પાદરાના ચોકારીના રામદેવપુરા વિસ્તારના રહેવાસી અભેસિંહ દલપતસિંહ પઢિયારના લગ્નને હજી 6 મહિના પણ પુરાં થયાં ન હતાં. અભેસિંહના જેની સાથે લગ્ન થયાં હતાં તે મનિષાબેન આંકલાવ ગામના રહેવાસી હતાં. બે દિવસ પહેલા એટલે કે પાંચમી તારીખે મનિષાબેને પોતાના સાસરામાં મને ભૂત વળગ્યું છે તેમ કહી પોતાના પર કેરોસીન છાંટીને સળગી ગયાં હતાં. આખા શરીરે ગંભીર હાલતમાં પ્રથમ વડુ સરકારી દવાખાનામાં બાદમાં વધુ સારવાર માટે વડોદરાની એસ.એસ.જી હોસ્પિટલમાં લઇ જવામાં આવ્યાં હતાં.